Чубрика

Чубрика или чубрицапозната и како чебрика (науч. Satureja) — род на ароматични растенија од семејството на усноцветните (Lamiaceae), сродни на рузмаринот и мајчината душичка. Постојат околу 30 видови, од кои најважни се градинарската и планинската чубрика.

Опис
Овие растенија потекнуваат од топлите умерени подрачја и може да бидат едногодишни или повеќегодишни. Се јавуваат во облик на ниски билки и полугрмушки, со висина од 15–50 см.

Листовите се долги 1-3 см. Цветови се распоредени кружно околу стебленцето, а по боја се бели до розово-виолетови.

Екологија и одгледување
Чубриката е храна за ларвите на некои видови пеперутки и молци. Гасениците на молецот Coleophora bifrondella се хранат исклучиво со планинската чубрика (S. montana).

Покрај ова, растенијата се одгледуваат и за украс, при што бараат сончевина и добро исцедена почва.

 Македонски ендем 
Како ендемска во Македонија се јавува Адамовиќевата чубрика (Satureja adamovicii), и тоа само во клисурата на реката Раец.

Употреба
мини|десно|К’цана сол со чубрика во традиционално канче, Кратово. 
Градинарската и планинската чубрика се користат како додаток во кулинарството. Позастапена во кујните е градинарската, но ја има само на лето. Планинската чубрика е зимзелена и расте повеќе години.

Градинарската чубрика се користи како зачин во традиционалната македонска кујна, за добивање на додатоци како „к’цана сол“ и како додаток во грав. Во Италија е присутна исто така како додаток за гравот, во романската кујна е застапена како зачин за сарми,  во манџите во француската кујна.

Од S. douglasii или јерба буена (шпан. yerba buena = „добра билка“) на западот на САД се прави билен чај.

Некои видови
мини|Планинска чубрика
 Satureja adamovicii - Адамовиќева чубрика, македонски ендемит
 Satureja acinos
 Satureja alpina
 Satureja coerulea
 Satureja cuneifolia
 Satureja douglasii – јерба буена (syn. S. chamissonis)
 Satureja gillesii
 Satureja hortensis – градинарска чубрика или само чубрика„чубрика“ - Дигитален речник на македонскиот јазик
 Satureja mexicana
 Satureja montana – планинска чубрика или вресак
 Satureja multiflora – чилеанска чубрика
 Satureja palmeri
 Satureja rumelica
 Satureja spicigera
 Satureja subspicata
 Satureja thymbra
 Satureja viminea – извиена чубрика
 Satureja viminea
 Satureja vulgaris – обична чубрика, див босилек

 Наводи 

Категорија:Усноцветни
Категорија:Билки
Категорија:Лековити растенија
Категорија:Таксони опишани од Карл Линеј